《雨夜同张受先坐王与游舟中话别再用仲驭前韵共赋》
明代·黎遂球

王书不买尽收羊，写叶题诗落半塘。一片锦光犹地白，十年花样变流黄。

谈仙尔共山人载，作客吾归荔子乡。从此梦边来往熟，玉峰梅岭雨中望。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。